Femto

Femto- (symbol f) je predpona jednotiek v metrickej sústave vyjadrujúca násobok 10−15. Do sústavy SI bola pridaná v roku 1964. Pochádza z dánskeho slova femten, "pätnásť".

Príklady použitia:

 Vírus HIV-1 má hmotnosť asi 1 x 10−15 g, teda 1 fg.
 Protón má priemer asi 0,84 femtometrov.

Femtometer zdieľa symbol jednotky (fm) so staršiou jednotkou fermi, ktorá nie je súčasťou sústavy SI, ale veľkostne je s femtometrom zhodná. Fermi, jednotka pomenovaná na počesť Enrica Fermiho, sa často vyskytuje v jadrovej fyzike.

 Referencie 

 Zdroj 

Kategória:Predpony sústavy SI